ਨੋਟਬੰਦੀ ਦੇ ਫੈਸਲੇ ਦੀਆਂ ਬਾਰੀਕੀਆਂ ਵੀ ਸ਼ਕਤੀਕਾਂਤ ਦਾਸ ਨੇ ਹੀ ਮੀਡੀਆ ਨੂੰ ਸਮਝਾਈਆਂ ਸਨ।

ਉਹ ਉਰਜਿਤ ਪਟੇਲ ਦੀ ਥਾਂ ਲੈਣਗੇ ਜਿੰਨਾਂ ਨੇ ਆਪਣਾ ਕਾਰਜਕਾਲ ਖ਼ਤਮ ਹੋਣ ਤੋਂ ਅੱਠ ਮਹੀਨੇ ਪਹਿਲਾਂ ਸੋਮਵਾਰ ਨੂੰ ਅਹੁਦੇ ਤੋਂ ਅਸਤੀਫ਼ਾ ਦੇ ਦਿੱਤਾ ਸੀ।

ਸ਼ਸ਼ੀਕਾਂਤ ਦਾਸ ਸਾਲ 2015 ਤੋਂ 2017 ਤੱਕ ਭਾਰਤ ਸਰਕਾਰ ਦੇ ਆਰਥਿਕ ਮਾਮਲਿਆਂ ਦੇ ਸਕੱਤਰ ਰਹੇ ਹਨ। ਉਹ ਪਿਛਲੇ ਸਾਲ ਹੀ ਅਹੁਦੇ ਤੋਂ ਸੇਵਾ ਮੁਕਤ ਹੋਏ ਹਨ। ਨਵੰਬਰ 2016 ਵਿੱਚ ਹੋਈ ਨੋਟਬੰਦੀ ਦੀ ਯੋਜਨਾਬੰਦੀ ਕਰਨ ਵਾਲੀ ਟੀਮ ਵਿੱਚ ਉਨ੍ਹਾਂ ਵੱਲੋਂ ਅਹਿਮ ਭੂਮਿਕਾ ਨਿਭਾਈ ਦੱਸੀ ਜਾਂਦੀ ਹੈ।

ਫਿਲਹਾਲ ਸ਼ਕਤੀਕਾਂਤ ਦਾਸ  15ਵੇਂ ਵਿੱਤ ਕਮਿਸ਼ਨ ਦੇ ਮੈਂਬਰ ਹਨ। ਸ਼ਕਤੀਕਾਂਤ ਦਾਸ ਤਿੰਨ ਸਾਲਾਂ ਲਈ ਆਰਬੀਆਈ ਗਵਰਨਰ ਦੇ ਅਹੁਦੇ 'ਤੇ ਰਹਿਣਗੇ। 

ਦਾਸ ਨੂੰ ਭਾਰਤ ਦੇ ਵਿੱਤ ਮੰਤਰੀ ਅਰੁਣ ਜੇਟਲੀ ਦੇ ਖ਼ਾਸਮ-ਖ਼ਾਸ ਦੱਸਿਆ ਜਾਂਦਾ ਹੈ। ਜੇਟਲੀ ਨੇ ਕਈ ਵਾਰ ਜਨਤਕ ਤੌਰ 'ਤੇ ਦਾਸ ਦੇ ਪ੍ਰਸ਼ਾਸ਼ਨਿਕ ਕਾਰਜ- ਕੌਸ਼ਲ ਦੀ ਸਿਫ਼ਤ ਕੀਤੀ ਹੈ।

ਮੰਨਿਆ ਜਾਂਦਾ ਹੈ ਕਿ 8 ਨਵੰਬਰ 2016 ਵਿੱਚ ਪ੍ਰਧਾਨ ਮੰਤਰੀ ਦਾ ਨੋਟਬੰਦੀ ਦੇ ਫੈਸਲੇ ਵੇਲੇ ਛੋਟੇ-ਵੱਡੇ ਸਾਰੇ ਐਲਾਨ ਮੀਡੀਆ ਸਾਹਮਣੇ ਦਾਸ ਹੀ ਕਰਿਆ ਕਰਦੇ ਸਨ।

ਸ਼ਸ਼ੀਕਾਂਤ ਦਾਸ 1980 ਬੈਚ ਦੇ ਤਾਮਿਲਨਾਡੂ ਕਾਡਰ ਦੇ ਆਈਏਐਸ ਅਫ਼ਸਰ ਹਨ। ਰਿਟਾਇਰ ਹੋਣ ਤੋਂ ਪਹਿਲਾਂ ਉਨ੍ਹਾਂ ਨੇ ਸਾਲ 2008 ਵਿੱਚ ਕੇਂਦਰ ਸਰਕਾਰ ਲਈ ਕੰਮ ਕੀਤਾ। ਲਗਪਗ 35 ਸਾਲਾਂ ਦੇ ਲੰਬੇ ਪੇਸ਼ੇਵਰ ਜੀਵਨ  ਵਿੱਚ ਉਨ੍ਹਾਂ ਨੇ ਟੈਕਸ, ਸਨਅਤ ਅਤੇ ਵਿੱਤ ਨਾਲ ਜੁੜੇ ਵਿਭਾਗਾਂ ਵਿੱਚ ਕੰਮ ਕੀਤਾ ਹੈ।

ਮਈ 2017 ਵਿੱਚ ਭਾਰਤ ਸਰਕਾਰ ਨੇ 1 ਰੁਪਏ ਦਾ ਨਵਾਂ ਨੋਟ ਜਾਰੀ ਕਰਨਾ ਸੀ ਅਤੇ ਭਾਰਤ ਸਰਕਾਰ ਵੱਲੋਂ ਇਸ ਉੱਪਰ ਦਾਸ ਨੇ ਦਸਤਖ਼ਤ ਕੀਤੇ ਸਨ।

ਪਟੇਲ ਤੋਂ ਬਾਅਦ ਇੱਕ ਹੋਰ ਅਹਿਮ ਅਸਤੀਫ਼ਾ

ਆਲ ਇੰਡੀਆ ਆਰਬੀਆਈ ਮੁਲਾਜ਼ਮ ਯੂਨੀਅਨ ਦਾ ਕਹਿਣਾ ਹੈ ਉਰਜੀਤ ਪਟੇਲ ਵੱਲੋਂ ਸਿਹਤ ਖਰਾਬ ਦਾ ਹਵਾਲਾ ਦੇਣ ਉੱਤੇ ਭਰੋਸਾ ਨਹੀਂ ਹੋ ਰਿਹਾ

ਆਰਬੀਆਈ ਦੇ ਗਵਰਨਰ ਉਰਜਿਟ ਪਟੇਲ ਦੇ ਅਸਤੀਫ਼ੇ ਸਬੰਧੀ ਹਾਲੇ ਚਰਚਾ ਠੰਢੀ ਵੀ ਨਹੀਂ ਹੋਈ ਸੀ ਕਿ ਅਗਲੇ ਹੀ ਦਿਨ ਪ੍ਰਧਾਨ ਮੰਤਰੀ ਵਿੱਤੀ ਸਲਾਹਕਾਰ ਕੌਂਸਲ (ਈਏਸੀ-ਪੀਐਮ) ਦੇ ਮੈਂਬਰ ਸੁਰਜੀਤ ਭੱਲਾ ਨੇ ਅਸਤੀਫ਼ੇ ਦਾ ਐਲਾਨ ਕਰ ਦਿੱਤਾ। 

ਸੁਰਜੀਤ ਭੱਲਾ ਈਏਸੀ-ਪੀਐਮ ਦੇ ਪਾਰਟ-ਟਾਈਮ ਮੈਂਬਰ ਸਨ। ਉਨ੍ਹਾਂ ਨੇ ਟਵਿੱਟਰ ਉੱਤੇ ਜਾਣਕਾਰੀ ਦਿੱਤੀ, "ਮੈਂ ਈਏਸੀਪੀਐਮ ਦੇ ਪਾਰਟ-ਟਾਈਮ ਮੈਂਬਰ ਵਜੋਂ 1 ਦਿਸੰਬਰ ਨੂੰ ਅਸਤੀਫ਼ਾ ਦੇ ਦਿੱਤਾ ਸੀ।"

ਈਏਸੀ-ਪੀਐਮ ਦੀ ਅਗਵਾਈ ਨੀਤੀ ਆਯੋਗ ਦੇ ਮੈਂਬਰ ਬਿਬੇਕ ਡੇਬਰਾਏ ਕਰ ਰਹੇ ਹਨ। ਵਿੱਤੀ ਮਾਹਿਰ ਰਾਥਿਨ ਰਾਓ, ਆਸ਼ਿਮਾ ਗੋਇਲ ਅਤੇ ਸ਼ਾਮਿਕਾ ਰਾਵੀ ਈਏਸੀ-ਪੀਐਮ ਦੇ ਹੋਰ ਮੈਂਬਰ ਹਨ।    

ਇਸ ਦੌਰਾਨ ਸੁਰਜੀਤ ਭੱਲਾ ਦਾ ਅੱਜ ਹੀ ਦਿ ਇੰਡੀਅਨ ਐਕਸਪ੍ਰੈਸ ਵਿੱਚ ਇੱਕ ਲੇਖ ਵੀ ਛੱਪਿਆ ਹੈ ਜਿਸ ਵਿੱਚ ਉਨ੍ਹਾਂ ਨੇ ਪੰਜ ਸੂਬਿਆਂ ਦੇ ਵਿਧਾਨ ਸਭਾ ਚੋਣਾਂ ਦੇ ਨਤੀਜੇ ਸਬੰਧੀ ਨਜ਼ਰੀਆ ਪੇਸ਼ ਕੀਤਾ ਹੈ। 

ਇਹ ਵੀ ਪੜ੍ਹੋ:

ਉਨ੍ਹਾਂ ਲਿਖਿਆ ਹੈ, "ਭਾਜਪਾ ਨੇ ਸਾਲ 2014 ਵਿੱਚ ਆਮ ਚੋਣਾਂ ਵਿੱਚ ਵੱਡੀ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਨੋਟਬੰਦੀ ’ਚ ਅਹਿਮ ਭੂਮਿਕਾ ਨਿਭਾਉਣ ਵਾਲੇ ਸ਼ਕਤੀਕਾਂਤ ਹੋਣਗੇ ਨਵੇਂ ਆਰਬੀਆਈ ਗਵਰਨਰ